Separ

**Michael Kmeť**, známy pod umeleckým menom **Separ** (* 18. november 1986, Bratislava), je slovenský raper a člen bratislavskej hip-hopovej skupiny DMS a bývalý člen nezávislého labelu Gramo Rokkaz. Približne do roku 2001 sa viac-menej aktívne venoval maľovaniu grafiti a začal s tým skôr, ako s rapom. So skupinou DMS vydal v roku 2008 prve EP (*[[Teraz už naozaj]]*) a neskôr päť LP (*[[Čo sa stalo?!]]*, *[[MMXV]]*, *[[Prepáčte (Official)]], [[MDMS]] a [[HUHU]]*). Ako sólový interpret vydal v októbri roku 2012 debutový album *[[Buldozér (album)|Buldozér]]*. V marci 2014 vyšiel jeho druhý sólový album s názvom *[[Pirát (album)|Pirát]]*, v roku 2017 tretí s názvom *[[Pancier (album)|Pancier]]*, v roku 2020 vydal projekt *[[OG (album)|OG]]*, v roku 2023 vydal piaty sólový album s názvom *[[Flowdemort]],* v roku 2024 vydal EP *[[Dovidenia]] a v roku 2025 vydal svoj šiesty album s názvom *Neviem*.

== Meno ==
K menu „Separ“ sa dostal cez [[graffiti]], spočiatku sa podpisoval ako Sort, avšak v blízkosti [[Žilina|Žiliny]] existovala crew „Sorta“, tak si za pomoci priateľov writterov začal meniť meno. Podmienka bola, aby počiatočné alebo koncové písmena boli *R*, *K* alebo *S*. Postupne dospeli k záveru, že na začiatok dajú písmeno S, na koniec dali najprv K, neskôr zmenili na R a do stredu si Separ vybral písmeno P, pretože podľa neho je to P dosť úzke a dosť vysoké. Dosadením samohlások vzniklo *Separ*. Táto prezývka mu pristala, pretože sa podľa vlastných slov často separoval od ostatných alebo vytŕčal.

== Hudobná kariéra ==
Separ začal byť na hudobnej scéne aktívny zhruba okolo roku [[2001]], kedy s Damem doma nahrávali napísané texty na [[Audiokazeta|kazety]]. Medzi ľuďmi vystupovali ako skupina [[2kusy]], ktorá mala pôvodne reprezentovať [[Bratislava|bratislavskú]] [[mestská časť|mestskú časť]] [[Bratislava – mestská časť Dúbravka|Dúbravku]]. Neskôr vznikla skupina DWS ([[Dame]], [[Wrana]], Separ), ktorá sa dostala veľmi rýchlo na scénu. Toto zoskupenie odohralo viac ako 50 koncertov v rámci Slovenska a získalo vzrastajúcu popularitu. Po menších nezhodách sa ale skupina rozpadla. Tento rozpad spôsobil ročnú pauzu raperov a na scénu prišli až s prvým oficiálnym nosičom *Teraz už naozaj*, ktorý nepodľahol kritike, práve naopak. Na [[Extended play|EP]] mal podiel aj producent [[DJ Metys (producent)|Dj Metys]], preto sa skupina nazvala [[DMS (hudobná skupina)|DMS]] (Dame, Metys, Separ). Následne zo skupiny odišiel DJ Metys a pridal sa [[Smart (producent)|Smart]]– [[DMS (hudobná skupina)|DMS]] (Dame, Monsignor Separ, Smart). V roku 2007 postupne vzniklo [[hudobné vydavateľstvo]] a zároveň skupina [[Gramo Rokkaz]]. V roku 2009 sa stala DMS spolu so Separom jej členmi, okrem ktorej do [[Gramo Rokkaz|Gramo]] patrila aj skupina [[Mater (hudobná skupina)|Mater]], raperi [[Decko]], [[Danosť]], producenti a DJ-i Dekan, Deryck, Analytik, DJ Lkama, DJ Metys a DJ Miko. V roku 2010 táto zostava vydala vôbec prvý sample na Slovensku s názvom *2010:Manifest*, ktorý obsahuje 16 skladieb. Separ sa objavil na šiestich skladbách. Po tomto diele už skupina koncertuje v rámci GR.

=== Debutový album skupiny DMS – *Čo sa stalo?!* ===
V roku 2011 vyšiel debutový album DMS s názvom *Čo sa stalo?!.* Tento projekt má 16 zvukových stôp, z toho Separ repuje okrem jednej vo všetkých. Album bol nahrávaný v štúdiách BMT a Anapol pod dohľadom Separa, [[G-Bod]]a a [[Danosť]]a. Objavujú sa tu hostia ako [[Čistychov]], [[DNA (raper)|DNA]] alebo [[Momo]] a samozrejme chalani z Gramo Rokkaz. Najzaujímavejšia je ale medzinárodná spolupráca s [[Termanology]]m z [[USA|amerického]] [[Boston]]u. Táto spolupráca sa začala v roku 2009, kedy sa na jednom z kempov dali do reči práve spomínaný Termanology s [[Tono S.|Tonom S.]] a dohodli sa na nejakom spoločnom projekte Grama Rokkaz s týmto americkým raperom. Separ si s ním vymenil mail a do roku 2011 vznikol track „Žijem svoj sen“, ku ktorému je natočený aj videoklip. Na albume sa objavili aj vokály, o ktoré sa postarali Mona a Beri.

=== Vlastný debutový sólový album ===
Debutový sólový album *Buldozér* vyšiel [[31. október|31. októbra]] [[2012]] vo vydavateľstve [[Gramo Rokkaz]] ako CD album. Album nazval *Buldozér*, pretože mu to pripomína niečo, čo prevalcuje ostatných. Prezentuje sa uznávanou myšlienkou *„Buldozér v hube“*, ktorá vyjadruje, že rapuje dosť vulgárne a ostro -–pred ústa si servítku nedáva. K vytvoreniu sólového albumu prispel najmä fakt, že Gramo Rokkaz ako hudobná skupina obsahovala veľa členov, ale na svojom konte mali málo albumov. Asi trištvrte roka pred vydaním začal s prípravou a s písaním textov na album, ktorý sa v októbri dostal do predaja. Na albume sa nachádza 18 skladieb s viacerými hosťami, medzi ktorými boli napríklad členovia skupiny [[Gramo Rokkaz]], [[Čistychov]], [[Momo (raper)|Momo]], [[Strapo]], [[Rest (raper)|Rest]], [[Mišo Biely]], [[Tomáš Botló]] alebo [[Layla]]. O hudobné podklady sa postarali medzi inými aj Smart, [[Deryck]], [[Lkama]], [[DJ Wich]], [[DJ Fatte]], [[Emeres]] alebo [[G-Bod]]. Na albume prevažujú hlavne sociálne témy o svete okolo Separa.

=== Odtrhnutie od Gramo Rokkaz ===
Po tom, čo Separ vydal v [[Október 2012|októbri 2012]] svoj debutový sólový album, začínal meniť postupne štýl rapovania z klasickej hudby rapu (90bpm) do [[Trap (hudobný žáner)|trapu]]. Tento štýl začali podporovať aj jeho kolegovia zo skupiny [[DMS (hudobná skupina)|DMS]], avšak ostatní členovia z Gramo Rokkaz chceli ostať pri [[boombap]]e alebo klasickej 90bpm hudbe. Tým pádom v Gramo Rokkaz zotrvávali 2 názory. Chalani sa dohodli, že sa rozídu v dobrom a že sa teda skupina DMS odlúči od skupiny Gramo Rokkaz. Stalo sa tak 14. októbra 2013, keď to Separ potvrdil na svojom oficiálnom [[facebook]]ovom [https://www.facebook.com/separ.dms profile]. Stalo sa tak počas príprav Smartovho sólového inštrumentálneho albumu *The threads of night and day*, ktorý mal výjsť pod Gramo Rokkaz a zrejme vďaka tejto udalosti nebol nakoniec nikdy vydaný a zachovala sa len titulná rovnomenná skladba. O pár dní neskôr ([[27. október]] [[2013]]) Separ s Damem vydali trapovú skladbu produkovanú Smartom „Vitaj vo finále“, v ktorej vyjadrili postoj k oddeleniu od Gramo Rokkaz. Táto skladba sa objavila aj v ďalšom Separovom albume *Pirát*. Po tomto sa Gramo Rokkaz prestalo nazývať skupinou, ale už figurovalo ako len hudobné vydavateľstvo. Ostatní členovia Gramo Rokkaz, ktorí zostali po oddelení skupiny DMS, si založili rapové zoskupenie [[GR Team]], ktoré zastáva [[Decko]], [[Tono S.]], [[Danosť (raper)|Danosť]] a [[Rebel]]. Zatiaľ čo Separ pracoval na svojom albume aj GR Team pracoval na svojom vlastnom albume. [[26. február|26. februára]] [[2014]] vydali album s názvom *1*, na ktorom Separ hosťuje okrem jednej skladby, ktorú spravili spoločne ešte pred rozdelením („Gramo Rokkaz, ty k-oko-t!“), aj na druhej s názvom „Superschopnosti“, ktorú produkoval [[Deryck]]. Na tejto skladbe sa podieľala celá bývalá zostava Gramo Rokkaz.

=== Pod vydavateľstvom DMS Records ===
V roku [[2013]] Separ odohral viacero koncertov, nahral nejaké videoklipy a nazbieral množstvo fanúšikov najmä vďaka spolupráci na dvoch skladbách [[Rytmus (raper)|Rytmusa]]. Prvá skladba „Škola rapu“ je odpoveďou na [[Rakby]]ho diss na Rytmusa „Čau Paťo“. Druhá spolupráca s Rytmusom s názvom „V mojom svete“ je zahrnutá v albume *Navždy* od [[Kontrafakt (hudobná skupina)|Kontrafaktu]]. Okrem [[Rytmus (raper)|Rytmusa]], [[Ego (raper)|Ega]] a Separa je na skladbe aj český zástupca [[Ektor]]. Tieto fakty spopularizovali Separa a on sa pričinil vydaním v poradí druhým sólovým albumom s názvom *Pirát*.

==== Album *Pirát* ====
Druhý sólový album Separa sa dostal do predaja [[11. marec|11. marca]] [[2014]] pod vydavateľstvom [[DMS Records]]. Na albume sa nachádza taktiež 18 skladieb – tak ako na predošlom albume *Buldozér*. Medzi hosťov patria okrem iného aj [[Strapo]], [[Momo (raper)|Momo]], [[Čistychov]] či Vladimir 518 z českej skupiny PSH a slohou dokonca prispel aj Rakaa Iriscience zo známej americkej hip-hopovej formácie Dilated Peoples. Po hudobnej stránke sa na albume objavili známe mená ako [[DJ Wich]], [[Grimaso]], [[Smart (producent)|Smart]], [[Lkama]] či Emeres. Album nadväzuje na predchádzajúci album, keďže sa tu nachádzajú skladby „Hejtklub 3“ a „Hejtklub 4“, ktoré sú pokračovaním skladieb „Hejtklub rýchlo“ a „Hejtklub pomaly“. Väčšina z pesničiek nesie svoju určitú tému, avšak nachádzame tu aj skladby ako „Intro“ a „Outro“, kde téma nie je. Je tu možné nájsť g-funkovo štylizovanú vec „Jemiedno“ s [[Tomáš Botló|Tomášom Botlom]]. V skladbe „Psí život“ si Separ pridal pár autobiografických veršov, ktoré opisujú jeho sídlisko a sídliskového chlapca tu prirovnáva psovi. 

[[Tina (speváčka)|Tina]] pomáha Separovi skladbou „Bublina“, kde sa vyjadrujú k obťažovaniu scény novinármi. Cover obsahuje Separovu tvár, ktorá sa smerom nadol od nosa stáva kostrou. Lesklá potlač vytvára dojem zlatej kostry. K albumu *Pirát* si Separ spravil turné, na ktorom navštívil 28 miest (resp. klubov). Turné nieslo názov Pirát Tour a začalo v 4. apríla 2014 v [[Piešťany|piešťanskom]] klube Coolturak. Krst albumu bol [[2. máj]]a v [[Bratislava|Bratislave]] a [[9. máj]]a v [[Praha|Prahe]]. Posledná zastávka bola na festivale Hip Hop Žije v Bratislave na [[Zlaté Piesky|Zlatých Pieskoch]].

==== Skupinový album DMS: *MMXV* ====
Album vyšiel [[14. december|14. decembra]] [[2015]]. Album vyšiel zo dňa na deň, bez akéhokoľvek predošlého proma. Obsahuje 20 skladieb. Na prvú „Intro“ skladbu je vytvorený aj exotický videoklip v ktorom účinkuje napríklad aj [[Matej Cifra|Sajfa]] alebo Majster N. O produkciu sa postaral Michal Nemtuda. Album zdobia hostia ako [[Pil C]], [[Vladimir 518]], [[Tina (speváčka)|Tina]], [[Minimo]], [[Lúza]] a [[Strapo]].

==== Skupinový album DMS: *Prepáčte*====
Album obsahuje 15 skladieb, medzi najznámejšie patria „Lepšia pesnička“, „Horšia pesnička“, „Kardio“, „Stále málo“, „Zlatí a zároveň kanál“ alebo „Nemám čas“. Po vydaní albumu nasledovala Prepáčte Tour v rámci ktorej navštívili 13 klubov resp. miest. V snippete albumu Separ Damemu tetuje zoznam skladieb na lýtko. Na albume sa obajavili spolupráce s [[Strapo]], [[Kali]], [[Nerieš]] a [[Lvcas Dope]]

==== Skupinový album DMS: *MDMS*====

Piaty [[štúdiový album]] [[Hip-hop (hudba)|hip-hopovej]] skupiny [[DMS (hudobná skupina)|DMS]], vyšiel 20. augusta 2019. Na albume sa objavili dvaja známi českí raperi [[Yzomandias]] a [[:cs:Nik_Tendo|Nik Tendo]] z labelu [[Milion+]]. Na albume má aj dve slohy producent [[Smart (producent)|Smart]], ktorý prvýkrát rapoval na albume [[Prepáčte (Official)|*Prepáčte*]] na tomto albume si rapovanie zopakoval v skladbách „FUCKOFF“ a „MDMS“.

==== Skupinový album DMS: *HUHU*====

Album vyšiel 10. decembra 2021 na streamovacích službách. Album obsahuje 16 skladieb, medzi najznámejšie patria „Tanečná pesnička“, „Logdán“, alebo „Rampa“ s punk rockovou kapelou [[Horkýže Slíže]]. Je to prvý album [[DMS (hudobná skupina)|DMS]] na ktorom sa neobjavili žiadne rapové spolupráce. Na albume sa obajvili spolupráce s [[Horkýže Slíže]], [[Richard Müller (spevák)|Richardom Müllerom]] a so skupinou [[Kuky Band]].

== Kontroverzie ==

=== Zneužitie falošnej ZŤP výnimky na parkovanie ===
V apríli 2024 bol slovenský rapper Michael Kmeť alias Separ kritizovaný za používanie údajne falošnej výnimky umožňujúcej parkovanie na zákazových miestach. Raper zaparkoval svoje vozidlo BMW X7 pred hotelom Carlton v centre Bratislavy, na chodníku bez vyznačeného parkovacieho miesta. Za čelným sklom mal umiestnený dokument, ktorý mal opravňovať ignorovať dopravné značky ako zákaz vjazdu či státia.  Tento dokument však bol označený ako falšovaný. Policajné orgány prípad začali oficiálne prešetrovať. Separov manažér uviedol, že bol aj s partnerkou, Cynthiou Tóthovou, v tejto situácii "uvedený do omylu". Separ sám na políciu išiel a nahlásil túto skutočnosť.

Následné vyšetrovanie viedlo k odhaleniu dvoch mužov, ktorí vyrábali tieto falošné výnimky – 30-ročného Martina S. a 20-ročného Patrika H. Skopírovali originály dokumentov a pečiatky orgánov Policajného zboru SR. Ďalšou zapojenou osobou bol 29-ročný Christián V., ktorý poskytol vzor týchto potvrdení. Všetci traja boli obvinení z trestného činu falšovania a pozmeňovania verejnej listiny, za čo im v prípade preukázania viny hrozí trest odňatia slobody až na tri roky.

=== Neochotné vystúpenie na festivale ===
Počas festivalu *Hip Hop žije'' v Bratislave v roku 2025 odmietol Separ odohrať svoje vystúpenie, kým z areálu neodíde jeho ex-priateľka Cynthia Tóthová. Drama vyústila v jej vyvedenie SBS. Separ verejne uviedol, že nechcel zdieľať rovnaký priestor, no poprel, že by ju dal vyviesť úmyselne.

### Zdieľanie online hoaxu o očkovaní
V marci 2021 rapper zdieľal na sociálnej sieti video šíriace nepravdivé informácie o očkovaní a testovaní na COVID-19, vrátane tvrdení o úmrtiach po vakcíne a prítomnosti vírusu v testovacích súpravách. Policajný portál „Hoaxy a podvody“ incident označil za zavádzajúci. Separ neskôr video zmazal.

## Diskografia
### Štúdiové sólo albumy/trojsingle

### DMS: štúdiové albumy

## Ocenenia a nominácie
### [[Ruka Hore Awards]]

## Referencie

## Externé odkazy
* www.artattack.sk - DMS – MMXV recenzia albumu (2015)

Kategória:Separ
Kategória:Slovenskí reperi
Kategória:Osobnosti z Bratislavy